CELEX: 62020CN0448
Language: et
Date: 2020-09-22 00:00:00
Title: Kohtuasi C-448/20: Eelotsusetaotlus, mille on esitanud Supremo Tribunal Administrativo (Portugal) 22. septembril 2020 – Instituto de Financiamento da Agricultura e Pescas IP (IFAP) versus BD, Autoridade Tributária e Aduaneira

21.12.2020   
            
            
               ET
            
            
               Euroopa Liidu Teataja
            
            
               C 443/9
            
         
      Eelotsusetaotlus, mille on esitanud Supremo Tribunal Administrativo (Portugal) 22. septembril 2020 – Instituto de Financiamento da Agricultura e Pescas IP (IFAP) versus BD, Autoridade Tributária e Aduaneira
      (Kohtuasi C-448/20)
      (2020/C 443/10)
      Kohtumenetluse keel: portugali
      
         Eelotsusetaotluse esitanud kohus
      
      Supremo Tribunal Administrativo
      
         Põhikohtuasja pooled
      
      
         Apellant: Instituto de Financiamento da Agricultura e Pescas IP (IFAP)
      
         Vastustajad: BD, Autoridade Tributária e Aduaneira
      
         Eelotsuse küsimused
      
      
                  I.
               
               
                  Kas määruse nr 2988/95 (1) artikli 3 lõikega 1 on vastuolus riigisisesed õigusnormid, mis kohustavad toetusesaajat esitama pädevale halduskohtule kaebuse akti peale, millega määratakse eeskirjade eiramise tõttu põhjendamatult saadud summade tagastamine, vastasel juhul muutub see akt lõplikuks, kui kaebust ei ole tähtajaks esitatud (st kui toetusesaaja ei ole ettenähtud tähtaja jooksul kasutanud temal olevaid õiguskaitsevahendeid) ja seega on põhjendamatult makstud summa tagastamist võimalik nõuda vastavalt riigisisestele õigusnormidele ja riigi õiguses sätestatud tähtaegade jooksul?
               
            
                  II.
               
               
                  Kas määruse nr 2988/95 artikli 3 lõikega 1 on vastuolus riigisisesed õigusnormid, mille kohaselt ei saa toetusesaaja tugineda tema vastu algatatud sundtäitmist käsitlevas kohtumenetluses nelja või kaheksa aasta pikkuse tähtaja möödumisele, kuna seda küsimust saab hinnata üksnes halduskohtule selle akti peale esitatud kaebuse raames, mis on esitatud akti peale, millega määratakse põhjendamatult saadud summade tagastamine, kuna on tuvastatud eeskirjade eiramine?
                  Kui vastus eespool nimetatud eelotsuse küsimustele on eitav:
               
            
                  III.
               
               
                  Kas määruse nr 2988/95 artikli 3 lõikes 2 sätestatud kolmeaastast aegumistähtaega tuleb pidada võla aegumistähtajaks, mis tuleneb aktist, milles nõutakse rahastamiseeskirjade eiramise tõttu põhjendamatult saadud summade tagasimaksmist? Kas see tähtaeg hakkab jooksma alates selle akti vastuvõtmise kuupäevast?
                  Lõpetuseks oleks vaja selgitada ka järgmist küsimust:
               
            
                  IV.
               
               
                  Kas määruse nr 2988/95 artikliga 3 [on vastuolus] riigisisesed õigusnormid, mille kohaselt peab rahastamises eeskirjade eiramise tõttu põhjendamatult saadud summade tagasimaksmist nõudva aktiga tekkinud võla aegumiseks ette nähtud kolmeaastane tähtaeg hakkama jooksma alates selle akti vastuvõtmise kuupäevast ja see peab nende summade sissenõudmise täitemenetluse algatamisest teatamise korral peatuma, kuni vaide, vaidlustamise, kaebuse või vastuväite korral, mis võla sissenõudmise peatavad, tehakse lõplik või jõustunud otsus.
               
            
         (1)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT 1995, L 312, lk 1; ELT eriväljaanne 01/01, lk 340).